اسلام آباد (مانیٹرنگ ڈیسک) یورام بنک اوپن گالف ٹورنامنٹ تدوک آ دے آسٹریا نا شار رامساؤ آن بنا مریک ہراٹی دنیائے گالف نا پنی آ گالفر ٹائٹل ءِ دوئی کننگ کن مقابلہ کیرہ۔ یورام بنگ اوپن گالف ٹورنامنٹ اسہ چیلنج ٹور گالف ایونٹ اٹ ہراٹی اسکاٹش گالفر کالم ءِ تینا اعزاز نا رکھ ءِ کینہ۔ ایونٹ انتظامیہ نا رداٹ ٹورنامنٹ نا سرسہبی ٹی اڈ تننگ نا تیاریک برجا ءُ۔ ٹورنامنٹ کن 5 لکھ یورو نا انعامی ءُ پیسہ جتا کننگانے۔ ٹورنامنٹ اٹ سرسہبی کن گوازی گرک بیان تسنو او گمان کننگ اٹی ءُ کہ ایونٹ اٹ سخت ءُ مقابلہ مریرہ او شیدائی گالف ءِ جوان ءُ میچ ہننگ کن ملک۔ 15 جولائی آن بنا مروک آ دا ایونٹ چار دے برجا سلنگ آن پد  18 جولائی آ ایسر مریک۔
